HeTree/MevakerConcSen huggingface dataset:
51 דוחות בהן מפורטות הפעולות שביצעו יחידות ההדרכה בגופים הממשלתיים בשנה רלוונטית (ראו להלן).
מענים מקצועיים רוחביים שמספק אגף ההדרכה בנש"ם לגופים הממשלתיים .
כבר בשנת 1989 ,, במסגרת דוח ועדת קוברסקי, ובהמשך בדוח הרפורמה הודגש הצורך החיוני בחיזוק ובמיצוב מעמדה של נש"ם כגוף מטה מקצועי וניהולי מרכזי, הפועל מתוך ראייה כוללת ואינטגרטיבית, בגישה יוזמת וחדשנית.
ייעודו של אגף ההדרכה בנש"ם הוא לשמש כ"סמכות המקצועית העליונה המעצבת ומתווה את התורה והמדיניות בתחומי הלמידה, ההדרכה וההשכלה בשירות המדינה, במטרה לקדם ולפתח באופן מיטבי את מקצועיותו ורווחתו של ההון האנושי בשירות המדינה"52 .
בין תפקידיו, עליו לשמש כתובת עבור יחידות ההדרכה בגופים הממשלתיים בעניינים בהם הן זקוקות לסיוע, תוך מתן מענה שוטף לפניותיהן; על פי הוראות התקשי"ר וחוזרי אגף ההדרכה, האגף אף אחראי על פיתוח מסגרות ואמצעי ם לביצוע פעולות ההדרכה ועל מתן מענה לצרכים רוחביים בתחום ההדרכה, כגון גיבוש תכניות הדרכה רוחביות והתנהלות מול גורמי מטה.
השאלונים בחנו את מידת ההיעזרות של יחידות ההדרכה בגופים הממשלתיים באגף ההדרכה בנש"ם בשלושה נושאים, אשר האגף כגוף מטה המרכז את הידע הארגוני בתחום ההדרכה יכול לספק לגביהם ערך מוסף ליחידות השטח: (1 ) יישום שיטות הדרכה מתקדמות - נושא רוחבי אשר הצורך בו משותף לכל הגופים הממשלתיים.
כאמור, כרבע מהגופים הממשלתיים אינם מיישמים שיטות הדרכה לא פרונ טליות, ורוב הגופים הממשלתיים המיישמים שיטות הדרכה לא פרונטליות עושים זאת בהיקף נמוך, כאשר קיימת שונות רבה ביניהם בנוגע לאופן היישום; (2 ) סיוע לוגיסטי או מהותי בקיום הכשרות פנימיות במשרד - ההכשרות בגופים הממשלתיים נתונות לפיקוחו של אגף ההדרכה, ובמסגרת תפקידיו על האגף לפתח מסגרות ואמצעים לביצוען; (3 ) שיתוף פעולה בין-משרדי, בין היתר לצורך איגום משאבים - נושא רוחבי אשר אגף ההדרכה המתכלל את פעילות הגופים הממשלתיים הוא הגורם שביכולתו לתת לו מענה.
זאת, בין היתר, באמצעות זיהוי נושאים המשותפים למספר גופים ממשלתיים וקישור ביניהם, למשל, לצורך פיתוח משותף של תוכן; שימוש משותף וחסכוני באמצעים לוגיסטיים; העברת ידע שנצבר בגוף ממשלתי אחד לגופים ממשלתיים רלוונטיים אחרים.
להלן תרשים המתאר את תוצאות השאלונ ים בעניין היעזרות יחידות ההדרכה בגופים הממשלתיים באגף ההדרכה בנש"ם בשלושת הנושאים האמורים: .
52 תכנית עבודה נש"ם2018.
משרד ראש הממשלה - נציבות שירות המדינה |395 .
תרשים8 : היעזרות יחידות ההדרכה בגופים הממשלתיים באגף ההדרכה בנש"ם .
המקור: נתוני השאלונים בעיבוד משרד מבקר המדינה .
נמצא אפוא, כי בנוגע לשלושת הנושאים שנבדקו, ושנדרש בהם מענה רוחבי, מרבית הסמנכ"לים למנהל בגופים הממשלתיים, המשמשים כאחראים על ההדרכה, אינם רואים באגף ההדרכה בנש"ם כתובת מקצועית או לוגיסטית מסייעת.
נש"ם מסרה בתשובתה בנוגע לסיוע לגופים הממשלתיים ביישום שיטות הדרכה מתקדמות, כי עד כה לא פיתח אגף ההדרכה בנש"ם "מוצרי מדף" בנושא בשל מגבלות תקציב.
היא הוסיפה כי בכוונת האגף לפתח ב-2019 מוצרים אשר יעמדו לרשות כלל המשרדים וכן לקיים שיתוף פעולה עם המיזם הלאומי "ישראל דיגיטלית" לפיתוח קורסים מקוונים.
נש"ם השיבה עוד, כי תוצאות השאלונים בפרק זה אינן עולות בקנה אחד עם תוצאות סקר אנונימי שערך אגף ההדרכה בנש"ם בשנת 2017 בקרב הממונים על ההדרכה בשירות המדינה.
באותו סקר ציינו רוב הממונים על ההדרכה כי אגף ההדרכה מקנה להם את הידע והכלים הנחוצים למילוי תפקידם, מנחה אותם בתחום עיסוקם והם מתייעצים איתו באופן שוטף - במידה רבה או בינונית.
כמו כן, באותו סקר ציינו רוב הממונים על ההדרכה כי הם שולחים את עובדי הגוף הממשלתי לקורסים המאורגנים על ידי אגף ההדרכה, והם שבעי רצון מאיכות הקורסים ומן הרלוונטיות שלהם ומרוצים באופן כללי מתפקוד אגף ההדרכה.
נש"ם מסרה כי היא סבורה שהפער בין תוצאות השאלונים לתוצאות הסקר נובע מכך שהשאלונים הופנו לסמנכ"לים למינהל בגופים הממשלתיים ולא לממונים על ההדרכה, העוסקים בפועל בתחום ההדרכה ומצויים בקשר ישיר עם אגף ההדרכה בנש"ם.
מקצועית או לוגיסטית .
מסייעת ביישום שיטות .
משרד מבקר המדינה מעיר כי אין סתירה של ממש בין ממצאי השאלונים לממצאי סקר נש"ם.
סקר נש"ם הציג שאלות כלליות בנושאים הרלוונטיים ולא עסק במישרין בשאלות הקונקרטיות שנדונו בשאלונים שהפיץ המשרד.
כמו כן, בעוד שעל הסקר של נש"ם השיבו 42 ממונים על ההדרכה בלבד, על השאלונים שהפיץ משרד מבקר המדינ ה השיבו 69 סמנכ"לים למינהל.
משרד מבקר המדינה מבהיר, שהשאלונים הופנו לסמנכ "לים למינהל בגופים הממשלתיים, בהיותם האחראים על ההדרכה על פי הוראות התקשי"ר, וחזקה עליהם כי ביצעו את כל הבירורים הנדרשים טרם מתן תשובתם למשרד מבקר המדינה.
כאמור, אחד מתפקידיו של אגף ההדרכה הוא לספק הכשרה לכלל הגופים הממשלתיים בתחומים רוחביים משותפים.
על פי תפיסת ההפעלה של נש"ם, תהליך הכנת תוכנית הדרכה מתחיל, בין היתר, בזיהוי פערי ידע הדורשים מענה הדרכתי במטרה לגבש תוכנית מתאימה לצמצום הפערים.
בהתאם לתפיסה זו , אגף ההדרכה מציין בחוזריו לגופים הממשלתיים כי בכוונתו לעשות שימוש בדיווחיהם השנתיים לצורך "עבודת המטה המרכזית הנערכת בנושא ההדרכה והלמידה בשירות המדינה" שייעודה בין היתר "גיבוש תוכניות הדרכה רוחביות".
איתור פערים רוחביים: הגופים הממשלתיים נדרשים להגיש לאגף ההדרכה בנש"ם דיווחים עיתיים על התכנון, הביצוע והאפקטיביות של פעולות ההדרכה שהם מבצעים, באמצעות מסמכי דיווח שגיבש האגף (ראו להלן בפרק - "הפיקוח והבקרה של נש"ם על התכנון, הביצוע וההערכה של פעולות ההדרכה בגופים הממשלתיים").
מבדיקת מסמכי הדיווח האמורים עולה כי לא נדרש בהם דיווח על פערי ידע ה מצריכים מענה הדרכתי רוחבי, וממילא אין בהם כדי לשמש את האגף כבסיס לגיבוש הכשרות שמטרתן צמצום פערי ידע רוחביים.
ייזום ופיתוח של הכשרות רוחביות להשלמת פערים: מבדיקת הנתונים שהעביר אגף ההדרכה בנש"ם למשרד מבקר המדינה בנוגע לקורסי ההכשרה הרוחביים שקיים בשנים 2015 עד2017 עולה כי נש"ם אינה מרבה ליזום ולפתח הכשרות חדשות כמענה לפערים רוחביים וכי פעילותה מתמקדת בביצוע משימות שוטפות.
על פי הנתונים, מ-24 הקורסים שקיים אגף ההדרכה בנש"ם בתקופה הנבדקת, שניים בלבד פותחו ביוזמת האגף כמענה לצורך רוחבי בגופים הממשלתיים, וגם זאת לפני כעשור ויותר.
יתר הקורסים הם תוצר של חובות האגף על פי התקשי"ר; משימות שהועברו לאגף ממטה הרפורמה; תפקיד האגף בתחום הרווחה; ויוזמה עצמאית של גופים ממשלתיים ויחידות אחרות.
משרד ראש הממשלה - נציבות שירות המדינה |397 .
נש"ם מסרה בתשובתה כי בשנים קודמות אגף ההדרכה בנש"ם אומנם לא עסק רבות בפיתוח הכשרות, אולם החל משנת 2018 הוא עוסק בעדכון ופיתוח מחודש של חלק גדול מהכשרות הרוחב הקיימות.
כמו כן, האגף מקיים פעילות הדרכה ענפה המיועדת לאלפי עובדים בשירות המדינה, ופעל במהלך השנים לעדכון ושיפור ההכשרות הקיימות.
מבדיקת משרד מבקר ה מדינה עולה כי בשנת 2018 , נפתחו על ידי האגף שלושה קורסים רוחביים חדשים, אחד53 בהובלת אגף בכיר בקרה בנש"ם בשיתוף עם אגף ההדרכה ושני קורסים שהוגדרו כ"קורס בודד" ופותחו על ידי אגף ההדרכה במסגרת תפקידו בתחום הרווחה54.
קיום קורסים במסגרת "מסלולי קידום": על פי הוראות התקשי"ר, אגף ההדרכה בנש"ם אחראי, בין היתר, לתוכניות הקורסים הבין - משרדיים שנקבעו לגביהם "מסלולי קידום", כלומר, קורסים שיש חובה לקיימם כתנאי לקידום בעיסוקים מסוימים.
להלן תרשים המתאר את תוצאות השאלונים בנוגע לקורסים שלא נפתחו: תרשים 9 : הכשרותרוחב חסרות בגופים הממשל תיים בשנים 2015 עד 2018* .
* חלקמהגופים הממשלתיים ציינו כי נזקקו ליותר מקורס אחד ** קורסים אלה נערכים בשיתוף משרד האוצר.
המקור: נתונים מתוך השאלונים בעיבוד משרד מבקר המדינה .
קורס מיומנות השיחה המסייעת וקורס עובדות על הבריאות 398 |דוח שנתי 69ב .
כ-62% מהסמנכ"ליםלמינהל שהשיבו לשאלה זו ציינו כי בשנים 2015 עד2017 הםנזקקו לקורסים רוחביים לצורך הכשרה מקצועית של עובדיהם אך הקורס לא נפתח.
נש"ם השיבה כי קורסי רכש ולוגיסטיקה ומכרזים מצויים באחריות אגף החשכ"ל, וכי אגף ההדרכה בנש"ם פנה בשנת 2015 למנהלת מינהל הרכש הממשלתי, אולם הנושא לא טופל במשך תקופה ארוכה.
נש"ם הוסיפה כי בשנת 2018 נפתחו שני מחזורים של קורס זה.
אשר לקורס משאבי אנוש, בשנים 2014 ו-2015 לא נפתחו קורסים בתחום זה, בשל צורך בחשיבה מחודשת על תוכני הקורס בעקבות דוח הפרופסיה 55 .
החל משנת 2016 קיים אגף ההדרכה ארבעה מחזורים של הקורס המיועדים לכלל הגופים הממשלתיים ועוד שישה קורסים מוסדיים בגופים ממשלתיים מסוימים.
אגף החשכ"ל השיב כי הוא אינו הגורם האחראי לביצוע הכשרות והדרכות של עובדי מדינה באופן כללי, אך הוא קיבל עליו את הכשרת עובדי המדינה בתחומים שבהם הוא עוסק.
החל בשנת 2012 האגף מקיים בכל שנה בין 10 ל-12 קורסי הכשרה בדיני מכרזים, הכשרה למנכ"לים ומנהלי יחידות וימי עיון ופורומים מקצועיים בתחום זה.
בנושא קורסי רכש ולוגיסטיקה, בשנת 2015 בחן האגף את תוכניות הלימוד עם מנהלי רכש בכמה גופים ממשלתיים וגיבש שלוש רמות הכשרה; בשנת 2017 ;שינה האגף את תוכניות הלימוד וגיבש שתי רמות הכשרה בתחילת שנת 2018 ערך תיחור בין מציעים וביוני2018 הוציא לפועל קורסים ניסיוניים (פיילוט).
כמו כן גיבש האגף תוכניות לימוד המתאימות ליחידות הסמך של משרד הבריאות והן צפויות לצאת לפועל בשנת 2019.
נמצא כי אגף ההדרכה בנש"ם אינו פועל במידה מספקת לזיהוי צורכי הדרכה רוחביים בגופים הממשלתיים ולפיתוח תוכניות הדרכה רוחב יות הנותנות מענה לצרכים אלה; כמו כן, מהשאלונים עולה שחלק מהגופים הממשלתיים אינם מקבלים מענה מלא לצורכיהם בהכשרות מקצועיות מסוג "מסלולי קידום", המצויות באחריות אגף ההדרכה בנש"ם.
55 דוח ועדת ההיגוי לגיבוש פרופסיית משאבי אנוש, נובמבר 2014 .
הוועדה הוקמה במסגרת היערכות נש"ם ליישום דוח הרפורמה.
מטרותיה העיקריות היו גיבוש תפיסת התפקיד של ניהול משאבי אנוש והבנייתו; פיתוח מודל תפקודי וגיבוש מבנה ארגוני על פי התמחות מקצועית ומסלולי קידום; בניית מערך הכשרה והסמכה לפיתוח מנהלים ולתחומי הליבה.
משרד ראש הממשלה - נציבות שירות המדינה |399 .
אשר לקורסים הנערכים בשיתוף משרד האוצר, משרד מבקר המדינה מעיר לנש"ם כי האחריות בנושא מוטלת עליה וכי עליה לפעול להוצאתם לפועל בדרך שתמצא לנכון.
על אגף החשכ"ל לפעול כדי למנוע הישנות התופעה של אי-פתיחת הקורסים במשך כמה שנים.
מהממצאים עולה שאגף ההדרכה בנש"ם אינו נתפס על ידי יחידות ההדרכה ככתובת מסייעת, לפחות בחלק מן הנושאים שבהם הן זקוקות לסיוע.
כמו כן, האגף אינו מספק מענה מלא בתחום הכשרות הרוחב, לרבות קורסים מסוג "מסלולי קידום".
על נש"ם לפעול לשיפור המענה הרוחבי ליחידות ההדר כה בגופים הממשלתיים, בין היתר באמצעות איתור צרכים.
הפיקוח והבקרה של נש"ם על התכנון, הביצוע וההערכה של פעולות ההדרכה בגופים הממשלתיים .
בהחלטת הממשלה בנושא שיפור מנגנוני ניהול ההון האנושי בשירות המדינה ובמסגרת דוח הרפורמה, הודגש הצורך ב"חיזוק נציבות שירות המדינה כגוף המקצועי לניהול ההון האנושי בשירות המדינה וכגוף קובע מדיניות ותכנון ברמה האסטרטגית, מפקח ומקיים בקרה על יישום המדיניות הנקבעת על ידו.
נש"ם תהיה הגורם המנחה והמוביל המקצועי בתחום ניהול ההון האנושי בשירות המדינה על כל היבטיו".
בהתאם לאמור, עמד דוח הרפורמה על כך שנש"ם עוסקת יתר על המידה בעניינים שוטפים, תוך טשטוש ייעודה כגוף מטה וכרגולטור, והמליץ על ביזור והאצלת סמכויות בנושא משא בי אנוש לגופים הממשלתיים, תוך העמקת הבקרה של נש"ם על פעילותם.
מהלך זה של ביזור סמכויות מחייב את נש"ם למקד את פעילותה בתחום ההדרכה בשני מישורים: האחד, קביעת מדיניות והוצאת הנחיות מטה שאמורות להבטיח את יישומה; והשני, יישום פעולות בקרה והערכה כדי להבטיח הוצאה לפועל של המדיניות והנחיות המטה ולוודא כי השקעת משאבי המדינה בתחום ההדרכה, בהיקף של יותר ממיליארד ש"ח בשנה, משיגה את מטרתה.
פעולות הבקרה וההערכה נועדו אף לאפשר תיקוף המדיניות ושיפור מתמיד של מנגנוני הניהול56.
גם על פי הוראות התקשי"ר, נש"ם היא גורם המטה המתווה מדיניות, מנחה את מערך ההדרכה בכל הגופים הממשלתיים ומפקח עליו.
אגף ההדרכה משמש כזרוע של נש"ם לביצוע פעולות אלו מול הממונים על ההדרכה בגופים הממשלתיים57.
לצורך מימוש תפקידים אלה של אגף ההדרכה בנש"ם, התקשי"ר מורה לממונים על ההדרכה בגופים הממשלתיים לפעול בהתאם להנחיות נש"ם ולהעביר לאגף ההדרכה בנש"ם דין וחשבון על פעולות ההדרכה שתכננו וביצעו.
תפיסה זו באה לידי ביטוי בהנחיות נש"ם לתכנון ובהנחיות מפורטות של אגף ההדרכה המופצות מדי שנה לגופים הממשלתיים באמצעות חוזרים.
תפיסת ההפעלה מושתתת על גישה ולפיה: "יצירת שירות מדינה איכותי, יעיל ומתפתח, תלוי בראש ובראשונה בעובדים המרכיבים אותו.
פיתוח ההון האנושי מבוסס על תהליך תכנוני רב -שנתי ושנתי הכולל סקר .
56 מסמך בנושא "תורת הבקרה, המדידה והערכת הביצועים בהון האנושי", אגף בכיר בקרת ניהול האנושי בנש"ם.
57 דוחות סיכום שנה של נש"ם לשנים2015 - 2017.
משרד ראש הממשלה - נציבות שירות המדינה |401 .
צרכים, קביעת סדרי עדיפ ויות, הערכת אפקטיביות פעולות הלמידה שבוצעו ומעקב רב-שנתי על יכולות וביצועי העובדים" 58.
בהתאם לתפיסת הפעלה זו, נש"ם מנחה את יחידות ההדרכה בגופים הממשלתיים לבסס את פעילותן על שלושה נדבכים עיקריים: 1.
תכנון ההדרכה (קביעת יעדים, ניתוח צרכים ופערים): על הגופים הממשלתיים לקבוע את יעדי ההדרכה בהתאם ליעדי הגוף הממשלתי וכן לקבוע את צורכי ההדרכה של העובדים בגוף הממשלתי.
במסגרת זו, על המשרד להגדיר מהו הידע הנחוץ לעובדים לשם הגשמת היעדים ומהם פערי הידע שיש להשלים באמצעות הדרכה ולמידה.
זאת, גם באמצעות מנהלי היחידות בגוף הממשלתי.
מימוש תוכנית ההדרכה: גיבוש וביצוע תוכנית הדרכה רב-שנתית ותוכנית הדרכה שנתית, אשר פעולות ההדרכה הנכללות בהן מכוונות לצמצום פערי הידע של העובדים ולהגשמת צורכי הגוף הממשלתי ויעדיו.
מדידת הביצוע והערכת האפקטיביות : בדיקת ההתאמה בין תוכנית ההדרכה ובין פעולות ההדרכה שבוצעו בפועל והערכת תרומתן של פעולות ההדרכה לצמצום פערי ידע ולהגשמת יעדי הגוף הממשלתי, לצורך הפקת לקחים.
בנוגע להערכת אפקטיביות פעולות ההדרכה, אימצה נש"ם מודל הכולל ארבע רמות של מדיד ה59: הרמה הראשונה היא תגובה, דהיינו שביעות הרצון של המשתתפים בהדרכה; הרמה השנייה היא למידה, הנמדדת באמצעות בדיקת הידע של המשתתפים בהדרכה; הרמה השלישית היא יישום הנלמד, הנמדדת באמצעות בדיקת שביעות רצון המנהלים לאחר חזרת העובד מן ההדרכה; הרמה הרביעית היא תוצאות וכדאיות, דהיינו בדיקת תרומת ההדרכה לארגון.
מטרת שתי הרמות הראשונות היא בחינת איכות פעולת ההדרכה בטווח הקצר, ושתי הרמות הנוספות בוחנות האם לפעולת ההדרכה יש ערך מוסף בטווח הארוך והאם ההדרכה אכן תרמה לשיפור ביצועי העובדים וקידום יעדי הארגון.
דיווח הגופים הממשלתיים לנש"ם .
נש"ם מפקחת על יישום תפיסת ההפעלה שהתויתה באמצעות דרישה, המופצת בחוזרים, ולפיה יחידות ההדרכה בגופים הממשלתיים יעבירו את תוכנית העבודה השנתית שלהן לאגף ההדרכה בנש"ם.
כמו כן נדרשות יחידות ההדרכה בגופים הממשלתיים לדווח לאגף ההדרכה בנש"ם על ביצוע תוכנית העבודה של השנה שחלפה, לרבות הערכת אפק טיביות פעולות ההדרכה .
58 הנחיות נציב שירות המדינה לתכנון בתחום ההון האנושי לשנת העבודה2017.
59 המודל מבוסס על מודל Kirkpatrik (1959 ), המונה5 רמות של מדידה.
הרמההרביעית במודל המקורי הוגדרה "תוצאות ארגוניות"- מדידת התוצאות בהתאם למטרות ההדרכה, והיא "אוחדה" עם הרמה החמישית - "החזר השקעה".
יחד הן הוגדרו "תוצאות וכדאיות".
תוכניות עבודה, דוחות .
על פי הוראות נש"ם, הגשת תוכנית ההדרכה השנתית לפני תחילת שנת העבודה ואישורה על ידי אגף ההדרכה בנש"ם מראש, הם תנאים מקדימים להפעלת התוכנית בכל גוף ממשלתי.
,להלן תרשים המרכז את נתוני אגף ההדרכה בנש"ם בנוגע להיקף הדיווח כפי שהועברו למשרד מבקר המדינה במהלך הביקורת: תרשים 10 : נתוני אגף ההדרכה- היקף דיווח הגופים הממשלתיים בשנים 2016 עד 2018 .
* בתקופת הביקורת טרם הגיע המועד להגשת דוחות ביצוע ודוחות הערכת אפקטיביות לשנת 2018.
המקור: אגף ההדרכה בנש"ם, בעיבוד משרד מבקר המדינה .
מנתוני נש"ם עולה אפוא כי על אף דרישת אגף ההדרכה בנש"ם כי כל הגופים הממשלתיים יעבירו אליו תוכניות עבודה, דוחות ביצוע ודוחות הערכת אפקטיביות, ולמרות הקביעה כי העברת ת וכנית העבודה ואישורה מראש הן תנאי מקדים לביצוע הת וכנית, מרבית הגופים הממשלתיים לא עמדו בדרישות הדיו וח במלואן.
כתוצאה מכך, אין לפני נש"ם תמונת מצב מלאה ב נוגע ליישום תפיסת ההפעלה בתחום ההדרכה על ידי הגופים הממשלתיים, ו נפגעת יכולתה לקיים פיקוח ובקרה כנדרש.
כמו כן, העובדה כי אגף ההדרכה בנש"ם לא עמד על מילוי הוראתו לגופים הממשלתיים, ולפיה הפעלת תוכנית ההדרכה השנתית מותנית בהגשתה לאגף ואישורה מראש, עלולה להתפרש כאיתות לגופים הממשלתיים כי אין חובה לקיים את הוראות האגף, ובכך להחליש את מעמדו של האגף כרגולטור המפקח על הגופים הממשלתיים.
משרד ראש הממשלה - נציבות שירות המדינה |403 .
נש"ם השיבה כי היא מכירה בצורך בתיקון המצב, וכי אגף ההדרכה בנש"ם ישתמש באמצעים העומדים לרשותו כדי לאכוף את הנחיותיו.
בין היתר, אם גוף ממשלתי לא יבצע את הנחיות אגף ההדרכה, עובדיו לא יוכלו להשתתף בהכשרות נש"ם, וסמנכ"ל הגוף הממשלתי יידרש להסביר לנציב שירות המדינה מדוע הגוף אינו ממלא את ההנחיות.
נש"ם הוסיפה כי בשנת 2018 הציגו לה כל ל הגופים הממשלתיים את תוכנית העבודה השנתית שלהם הנוגעת לפעילות הגוף הממשלתי כולו, לרבות תחום ההדרכה .
בתחילת שנת 2019 נקבעו ארבעה ימים מרוכזים שבהם יציגו הממונים על ההדרכה את תוכניות העבודה שלהם לפני אגף ההדרכה בנש"ם ואת מסקנותיהם מאפקטיביות ביצוע תוכניות ה עבודה לשנת 2018 .
עוד מסרה נש"ם בתשובתה כי סוגיות דיווח הגופים הממשלתיים לנש"ם והפיקוח והבקרה של נש"ם עליהם יוסדרו עם הטמעת מערכת ממוחשבת לניהול למידה.
על פי המתוכנן תחל נש"ם בשנת 2019 להטמיע את המערכת בשלושה משרדי ממשלה ותרחיב את ההטמעה בכל שנה לעשרה משרדים נוספים לפחות ככל שיתאפשר.
עוד מסרה נש"ם כי בכוונתה להטמיע מערכת מקבילה בבתי חולים, ובשלב מאוחר יותר תבחן את האפשרות להטמיע את מערכת בתי החולים במשרדי הממשלה.
נש"ם ציינה כי התקדמות המהלך תלויה במשאבים שתעמיד לרשותה יחידת מרכב"ה.
משרד מבקר המדינה מעיר לנש" ם בעניין הצגת ת וכנית העבודה לשנת 2018 כימבדיקת משרד המבקר עולה שתוכנית העבודה הוצגה על ידי 25 גופים ממשלתיים בלבד מתוך 77 גופים ממשלתיים; נציגי אגף ההדרכה בנש"ם נכחו רק בחלק מן המצגות; הצגת הת וכנית עסקה בכלל תחומי הפעילות של הגופים הממשלתיים, תוך התייחסות מצומצמת יחסית לתחום ההדרכה; לא ידוע לאגף ההדרכה בנש"ם אם במסגרת הצגת הת וכנית נכחו גורמי הדרכה כלשהם מטעם הגופים הממשלתיים; אגף ההדרכה בנש"ם לא ריכז את הנתונים שהוצגו במסגרת המצגת בתחום ההדרכה, לא עיבד אותם ולא הפיק מהם תובנות.
משכך, הצגת חלק מן התוכניות לפני נש"ם אינה יכולה להיחשב ככלי בקרה ופיקוח יעיל של אגף ההדרכה בנש"ם על פעילות הגופים הממשלתיים בתחום ההדרכה.
עוד מעיר משרד מבקר המדינה כי גם אם הטמעת המערכת הממוחשבת תצא אל הפועל לפי לוח הזמנים שפירטה נש"ם, הרי שמדובר בהטמעה במספר קטן של משרדי ממשלה ובחלק מבתי החולים הממשלתיים בלבד.
לפיכך אין באמור ב תשובת נש"ם מענה לצורך בריכוז דיווחים שוטף ועדכני מכל הגופים הממשלתיים.
במסגרת השאלונים התבקשו הסמנכ"לים למינהל בגופים הממשלתיים לציין אם העבירו דיווח כנדרש לאגף ההדרכה בשנים 2016 עד2018 .
להלן תרשים המרכז את נתוני הדיווח של הגופים הממשלתיים לנש"ם, כפי שעלו מהתשובות לשאלונים שמילאו הסמנכ"לים למינהל: 404 |דוח שנתי 69ב .
הדיווח לבין הנתונים .
תרשים 11 : נתוני השאלונים- היקף דיווח הגופים הממשלתיים בשנים 2016 עד 2018* .
* מספר המשיבים לגבי שנת2016 : תוכניות עבודה- 65 ; דוחות ביצוע- 66 ; הערכת אפקטיביות- 67.
מספר המשיבים לגבי שנת2017 : תוכניות עבודה- 67 ; דוחות ביצוע- 66 ; הערכת אפקטיביות- 67.
* * בתקופת הביקורת טרם הגיע המועד להגשת דוחות ביצוע ודוחות הערכתאפקטיביות לשנת 2018.
המקור: שאלונים לסמנכ"לים למינהל בגופים הממשלתיים, בעיבוד משרד מבקר המדינה .
נמצא אפוא פער משמעותי ובלתי מוסבר בין נתוני נש"ם בדבר היקף הדיווח לבין הנתונים שמסרו הגופים הממשלתיים במסגרת השאלונים שהפיץ משרד מבקר המדינה.
מדובר בפער של 121 דיווחים, רובם על תוכניות עבודה ודוחות ביצוע, אשר על פי המידע שנמסר בשאלונים הועברו לאגף ההדרכה, אך לפי נתוני האגף לא הועברו אליו.
כמו כן, קיים פער של 31 דיווחים, רובם על הערכת אפקטיביות, אשר על פי המידע שנמסר בשאלונים לא הועברו לאגף ההדרכה אך על פי נתוני האגף - הועברו אליו.
מתשובותיהם של נש"ם והגופים הממשלתיים, מהבהרות ומאסמכתאות שהתקבלו הן מאגף ההדרכה בנש"ם והן מהגופים הממשלתיים, עולה התמונה הבאה: א.
ב-44 מקרים הגופים הממשלתיים ציינו בתשובתם לשאלון כי הם הגישו תוכניות עבודה לאגף ההדרכה בנש"ם, אך בפועל תוכניות העבודה לא הוגשו.
ב-35 מקרים נטען שהוגשו דוחות ביצוע אף שאלה לא הוגשו בפועל, ובשני מקרים נמצאו תשובות שגויות כאמור בעניין דוחות הערכת אפקטיביות.
משרד ראש הממשלה - נציבות שירות המדינה |405 .
ב-14 מקרים נמצא כי הגופים הממשלתיים הגישו תוכניות עבודה לאגף ההדרכה בנש"ם, אולם אגף ההדרכה לא תיעד את קבלת התוכנית, לא שמר את התוכנית ולכן סבר בטעות שלא הוגשה.
ב -12 מקרים התגלתה תקלה דומה של אגף ההדרכה בנש"ם בנוגע לדוחות ביצוע, ובמקרה אחד נמצאה תקלה דומה בנוגע לדוח הערכת אפקטיביות.
כאמור, בחלק קטן מהמקרים היה פער הפוך בין התשובות לשאלונים ובין רישומי אגף ההדרכה בנש"ם - על פי השאלונים לא הוגשו דיווחים, בעוד שעל פי רישומי אגף ההדרכה הוגשו דיווחים.
בדיקת מקרים אלה העלתה כי ב -16 מקרים הועבר דיווח, אך הגוף הממשלתי השיב בשאלון שהדיווח לא הועבר, וב-14 מקרים אישר אגף ההדרכה בנש"ם כי אף שעל פי רישומיו הוגש דיווח, הדיווח אינו מצוי ברשותו וכפי הנראה לא הוגש.
גם לאחר עיבוד התשובות, קבלת ההבהרות והאסמכתאות, נותרו 21 מקרים שבהם קיים פער לא מוסבר בין נתוני נש"ם לבין תשובות הגופים הממשלתיים לשאלונים.
כמו כן, נתוני הדיווח לאגף ההדרכה בנש"ם נותרו נמוכים, ועולה מהם כי רובם הגדול של הגופים הממשלתיים אינם מגישים דיווחים כנדרש.
הממצאים משקפים ניהול רשלני של אגף ההדרכה בנש"ם בנוגע לדרישה להגיש את הדיווח והמעקב אחר ביצועה.
רשלנות זו עלולה לשדר לגופים הממשלתיים מסר שלפיו האגף אינו מייחס חשיבות לדרישות הדיווח.
על הגופים הממשלתיים להקפיד על דיווח מלא לאגף ההדרכה בנש"ם בהתאם לדרישותיו.
על אגף ההדרכה לעמוד על דיווח הגופים הממשלתיים בהתאם להוראותיו, ולתעדן באופן שיטתי.
מתשובותיהם של חלק מבתי החולים הממשלתיים למשרד מבקר המדינה עולה כי קיימת אי-בהירות בנוגע לזהות הגורם שאליו הם נדרשים לדווח, וחלקם סבורים כי עליהם להעביר את הדיווח ים לחטיבת המרכזים הרפואיים הממשלתיים במשרד הבריאות ולא לאגף ההדרכה בנש"ם.
חלקם ציינו כי פעלו כך בפועל.
על אגף ההדרכה בנש"ם ועל חטיבת המרכזים הרפואיים הממשלתיים במשרד הבריאות לקבוע מנגנון דיווח ברור ואחיד, שבמסגרתו יונחו בתי החולים הממשלתיים לאיזה גורם הם נ דרשים להעביר את דיווחיהם.
אם ייקבע שבתי החולים הממשלתיים יעבירו את הדיווחים לחטיבת המרכזים הרפואיים, יש לקבוע האם החטיבה תהיה אחראית לרכז את הנתונים ולהעבירם לאגף ההדרכה בנש"ם, וכן האם היא תעבד ותנתח את הנתונים או שהנתונים הגולמיים יועברו לנש"ם.
עיבוד הדיווחים שהעבירו הגופים הממשלתיים לנש"ם וניתוחם .
בחוזריו לגופים הממשלתיים, כתב אגף ההדרכה בנש"ם כי הדיווחים של הגופים הממשלתיים יעובדו וישמשו את נש"ם לקיום עבודת מטה מקיפה ומעמיקה בתחום ההדרכה, הכוללת "תכנון וקביעת מדיניות רוחבית ולפיתוח תשתיות ומוצרי הדרכה רוחביים"; וכן כי "הנתונים של כל המשרדים ויחידות הסמך יסוכמו ויעובדו על-ידינו, ויפורסמו לגופים הממשלתיים בחוברת נפרדת.
כמו כן, יסייעו נתונים אלו לעבודת המטה המרכזית הנערכת בנושא ההדרכה והלמידה בשירות המדינה, בהתאמת מערכת ההדרכה בשירות המדינה למתווה הרפורמה בניהול המשאב האנושי בשירות המדינה, בגיבוש תוכניות הדרכה רוחביות, בהצגת דרישות תקציב מול אג"ת ובנושאים הקשורים לקידום עובדי ומנהלי יחידות ההדרכה".
כמו כן ציין האגף בחוזריו כי בכוונתו לגבש תובנות בנוגע ליישום מודל הערכת האפקטיביות בגופים הממשלתיים ולב חון אם נדרשות התאמות בעניין זה.
בשנים 2010 עד2014 , נשענו הפיקוח והבקרה של אגף ההדרכה על עיבוד דוחות הביצוע שהתקבלו מהגופים הממשלתיים באמצעות הלשכה המרכזית לסטטיסטיקה (להלן - הלמ"ס)60 .
במסגרת עיבוד הדיווחים הופקו ממצאים המתייחסים לעלויות פעולות ההדרכה ופילוחן לפי סוגי הדרכה, מספר המשתתפים בימי ההדרכה ומספר ימי ההדרכה.
מאחר שרוב הגופים הממשלתיים לא העבירו דיווחים כנדרש ובהתחשב בכך שבתקופה האמורה טרם נדרשו הגופים הממשלתיים למלא דוח הערכת אפקטיביות, עיבוד זה סיפק תמונת מצב חלקית בלבד של תפקוד יחידות ההדרכה בגופים הממשלתיים והיה בו כדי לשמש בסיס חלקי לפעולות מסוימות של פיקוח ובקרה61.
נמצא, כי החל משנת 2015 אגף ההדרכה בנש"ם אינו מעבד ומנתח את דוחות הביצוע המתקבלים מן הגופים הממשלתיים , ולא מפיק מהם את הממצאים והתובנות שאמורים לשמש אותו למילוי תפקידו כגוף המטה הממשלתי המרכז את הטיפול בתחום ההדרכה .
משמעות הדבר היא כי אגף ההדרכה אינו ממלא את תפקידו בתחום ה פיקוח והבקרה על הגופים הממשלתיים, וזאת אף לא בנוגע לאותם גופים ממשלתיים שהעבירו אליו דיווחים כנדרש.
נש"ם מסרה בתשובותיה כי אגף ההדרכה בנש"ם אינו מעבד את דוחות הביצוע המוגשים לו בשל מגבלות כוח אדם וריבוי משימות.
הוחלט לא לעבד את נתוני הדיווח, בעקבות מיעוט הדיווחים בשנים הקודמות .
במתכונת דיווח אשר היה נהוג בשנים אלו ואשר לא כלל הערכת אפקטיביות 61 השימוש בנתונים נעשה בצמצום ובא לידי ביטוי בהכללת נתוני 2012 בדוח ועדת שמחון, תוך ציון העובדה כי מדובר בתמונת מצב המתייחסת לחלק מן המשרדים וכן תוך הימנעות מהסתמכות על נתוני השנים 2010-2011 , בשל מיעוט המשרדים המדווחים בשנים אלה.
נתוני השנים 2014- 2013 אף הם לא היוו בסיס לתובנות מערכתיות.
משרד ראש הממשלה - נציבות שירות המדינה |407 .
נש"ם ציינה עוד כי אגף ההדרכה, בשיתוף אגף הבקרה בנש"ם, החל בבנייה מחדש של דוחות הביצוע, בהתאם לתובנות שעלו מן הדוחות הקיימים, וכי נש"ם תבחן אפשרות להיעזר בחברה חיצונית לשם עיבוד וניתוח הדוחות.
כמו כן, החל משנת 2019 אגף ההדרכה בנש"ם, בשיתוף אגף הבקרה, גיבש מודל אחיד וחדש לדיווח של הגופים הממשלתיים על הערכת האפקטיביות שביצעו.
דיווחים אלה יעובדו ויופקו מהם לקחים.
מתכונת הדיווח שגיבשה נש"ם .
במסגרת דרישות הדיווח בתחום ההדרכה מתבקשים הגופים הממשלתיים להעביר את דיווחיהם במתכונת דיווח (פורמט) שיצר אגף ההדרכה בנש"ם.
מתכונת הדיווח על תוכניות העבודה של יחידות ההדרכה בגופים הממשלתיים כולל גיליון אלקטרוני ובו טבלה המפרטת 15 אפיוני הדרכה שונים, כגון השכלה פורמלית, קורסי הכשרה, פעילויות ייחודיות וכדומה.
לגבי כל אחד מסוגי ההדרכה יש לציין מהם תחומי הלימוד המתוכננים, מספר המשתתפים, מספר ימי ההדרכה, ע לות (מתקציב ההדרכה ומתקציבים אחרים), חיוניות ההכשרה ואם מדובר בפעילות פנים-מוסדית או חיצונית.
דוחות הביצוע כוללים חמישה דוחות משנה שיש להגיש כגיליונות אלקטרוניים, בנושאים: ביצוע פעולות הדרכה, בהתאם ל-15 האפיונים המפורטים במתכונת תוכנית העבודה; פעולות הדרכה מוסדיות; מענקי השתלמות; השקעה בתשתיות למידה ובפיתוח הדרכה; והשקעת המשרד בהדרכה.
בכל אחד משלושת הדוחות הראשונים יש לפרט את כל הפעולות שבוצעו בשנה הרלוונטית תוך התייחסות לנושא, מספר המשתתפים, מספר ימי ההדרכה והעלויות; בדוח הרביעי יש לפרט את תיאור הפעילות, שעות ההשקעה בפיתוח והעלות; ובדוח החמישי יש להציג נתונים מסכמים של ארבעת הדוחות הקודמים.
מתכונת הדיווח להערכת האפקטיביות כוללת שאלות בנוגע לקיומה של בדיקת צרכים לקראת גיבוש תוכנית העבודה וכן בדבר אופן יישום מודל הערכת האפקטיביות, קשיים ביישומו ותובנות המופקות מיישומו.
כמו כן, הגופים הממשלתיים נדרשים לפרט את כל פעולות ההדרכה אשר הוערכו בכל אחת מארבע הרמות הנדרשות על פי מודל הערכת האפקטיביות, ואם המשרד לא עמד ביעדי המדידה שנקבעו על ידי אגף ההדרכה, יש לפרט את הסיבה לכך.
57% מהסמנכ"לים למינהל שהשיבו לשאלה בדבר מתכונת הדיווח של אגף ההדרכה על תוכניות העבודה ציינו כי המתכונת נוחה לשימוש במידה מועטה מאוד או מועטה.
אשר לדוחות ביצוע, ציינו 55% מהסמנכ"לים למינהל שהשיבו לשאלה זו, כי המתכונת נוחה לשימוש במידה מועטה 408 |דוח שנתי 69ב .
מאוד או מועטה; הסמנכ"לים לא נשאלו בנוגע למתכונת הדיווח על הערכת האפקטיביות, אולם הם העלו קשיים הנוגעים ליישום מודל ההערכה.